Faza nəzarət relesi

Faza nəzarət relesi - aşağıdakı hallarda üç fazalı şəbəkədən qidalanan elektrik mühərriki və ya elektrik qurğusunun mühafizəsi üçün nəzərdə tutulmuş qurğudur: 

 fazaların heç olmasa birinin olmaması ("fazanın itməsi"), 
 gərginliyin qoyulmuş həddən aşağı düşməsi, 
 gərginliyin qoyulmuş həddən yuxarı qalxması, 
 fazın əks ardıcıllığı 
 neytralın qırılması, 
 cərəyanların və gərginliklərin qeyri-simmetrikliyi 

Bundan əlavə, faza nəzarət relesinin bəzi konstruksiyaları maksimal və minimal gərginliyə görə işləmə qiymətlərinin, həmçinin işləmə vaxtının (dözmə müddəti) tənzimlənməsini  təmin edir. Adətən, faza nəzarət relesində çıxış elementi kimi rele kontaktları dəstindən (normal bağlı və normal açıq) istifadə olunur. Rele həmçinin fazaların mövcudluğunu və qeyri-normal rejimin növünü göstərən indikasiya elementləri ilə təchiz oluna bilər. 

 İş prinsipi 
Faza nəzarət relesinin iş prinsipi fazanın itməsi zamanı şəbəkədə meydana çıxan əks ardıcıllıqlı harmoniklərin təcrid edilməsinə əsaslanır. Əks ardıcıllıqlı gərginlikləri ayırmaq üçün əks ardıcıllıqlı filtrlərdən istifadə olunur, ən sadə halda bunlar çıxışında elektromaqnit relesi qoşulmuş aktiv və reaktiv elementləri olan (aktiv-tutum dövrələri) olan passiv analoq filtrlərdir. 

 Sənaye növləri 
Faza nəzarət relesinin növlərindən biri, adətən "faza itkisi relesi" adlandırılan E - 511 (SSRİ) relesidir. Onun modifikasiyaları 100 V, 220 V və 380 V xətt gərginliyinə hazırlanırdı, buna görə də qoyuluş qiymətləri gərginliyə görə tənzimlənirdi. Müasir faza nəzarət releləri (məsələn, "Rele və Avtomatika" MMC tərəfindən istehsal olunan EL-11, 12, 13, 15 seriyaları) gərginliyə və zamana görə parametrlərlə təchiz edilirlər. 

 Ədəbiyyat 

 «Справочник по наладке электроустановок», под ред. А. С. Дорофеюка, А. П. Хечумяна, М., «Энергия», 1975 г
 Чернобровов Н.В. «Релейная защита», М., «Энергия», 1974 г.

 İstinadlar 

 Реле контроля фаз: принцип работы, конструкция, схемы подключения
 Реле контроля фаз — артефакт истории или взгляд в будущее?
Kateqoriya:Rele mühafizəsi
Kateqoriya:Elektrik mühəndisliyi
Kateqoriya:Energetika
Kateqoriya:Elektroenergetika